**ОТЧЕТЕН ДОКЛАД**

 За дейността на НЧ„ Светлина-1926г“ с. Бояново

 През 2022 година.

Уважаеми членове на НЧ„ Светлина-1926г„ с. Бояново

Тази вечер провеждаме отчетното събрание за читалищната дейност извършена през 2022 година.

 Със всяка следваща година все по трудно е осъществяването на дейността ,за която сме призвани като просветители и пазители на културното наследство на нашия регион.Читалището е средище на култура и просветен център за запазване колорита на народните обичаи.

Народните читалища като самоуправляващи се културно- просветни сдружения,изпълняват задачи свързани със социалната и просветна дейност на населението. Пазят и предават традициите на българският народ,възпитават народното самосъзнание. С всеки изминал ден числеността на населението намалява и с това работата по самодейността става все по-трудна. Липсват хора да се включат в организираните мероприятия.

Една от основните дейности на читалището е библиотечната дейност. Библиотечният фонд наброява 10691 тома литература. Има и компютърна зала,която дава възможност на желаещите да се свързват със социалните мрежи.Всяка отчетна година НЧ”Светлина-1926 г.”приема годишен културен календар,който е основно за дейността и работата на служителите и самодейците към читалището.Стараем се да отбелязваме всяка бележита дата от годишния календар като Денят на будителите,Освобождението на България от османско иго и много други бележити дати.

Тази година вратите на читалището се отвориха за хората ,след отминалата епидемиологична обстановка в страната

 През 2022 година ,НЧ”СВЕТЛИНА-1926г.с.Бояново стартира с изяви,творчески дейности и мероприятия.

На 01.03.2022 г.Съвместно с ЦДГ с.Бояново с дечицата от група”Слънчеви зайчета”Рисувахме и изработвахме със шаблони мартенички .

На 08.03.2022г.-Съвместно с ОУ”Паисий Хилендарски”с.Бояново децата и читалището направиха изложба от картички по случай 8-ми март- ПРАЗНИК НА ЖЕНАТА.

В края на месец март отбелязахме Седмица на книгата ,като учениците от ОУ”Паисий Хилендарски”с.Бояново посетиха читалнята на нашата библиотека и почетоха празника с четене на книжки.

След това настъпи и един от най красивите български празници-„Лазаров ден”Отбелязахме го с Лазаруване из селото и традиционно българско хоро пред читалището.

28.05.2022г-Участвахме в Общинския празник на град Елхово”Тунджа пее и танцува” където,Ганка Добрева и Весела Порчева се представиха отлично с песните си!

01.06.2022г.-Читалището организира спортен полуден на стадиона в с.Бояново ,където децата от цялото село поиграха на воля с обръчи,топки ,въжета и федербал.

Този сезон Кукерската група не успя да вземе участие в международните форуми,където в предходни години печелеха призови места,тъй като самите фестивали не бяха проведени поради епидемиологичната обстановка в страната. Отговорно се отнесоха момчетата и за здравето на населението, като не изпълниха ритуала по обикаляне в селото,но след отминаването на епидeмиологичната забрана на 04.06.2022г.М ладежка кукерска група взе участие в „Конкурс за автентичност за гр.Копривщица ,като регионалния етап бе проведен в гр.Ямбол

 Дата 31.07.2022 г. се проведе Събор в с.Стройно и там взехме участие с песните на „Младежка фолклорна група „при НЧ Светлина-1926г.”

 А на 24.09.2022г. Отново взехме участие в „Празника на традиционната тракийска баница” гр.Елхово организиран от община Елхово.

 И нека да завършим годината с КОЛЕДАРИТЕ ,момчетата обиколиха селото и внесоха радост в очите на хората със песни и празнично настроение.

„Надяваме се,че през 2023г читалището ще възвърне дейността си за поддържане на духовността на населението и ще има повече изяви,мероприятия ,творчески дейности и така да продължи да съхранява традициите и обичаите и запазване на българското в душата си.

Сега читалището е отворено и чака новото начало на дейността си за запазване на българщината.

Благодаря за вниманието!

18.03.202г. Председател НЧ:

с.Бояново /Стоян Калчев/